טלקינזיס

טלקינזיס (באנגלית: Telekinesis; מיוונית: "טלה" - רחוק, ו-"קינזיס"- תנועה;‏‏‏‏ ידוע גם כפסיכוקינזיס) הוא תחום בפאראפסיכולוגיה העוסק בהשפעה מנטלית על התנהגותו של החומר, כאשר בדרך כלל הכוונה היא ליכולת להניע גופים ממרחק. המונח המודרני בפאראפסיכולוגיה לטלקינזיס הוא פסיכוקינזיס (או בקיצור PK).

מבחינת ההגדרה הקלאסית, הניחן ביכולת טלקינטית מסוגל להזיז עצמים בכוח מחשבתו בלבד. בשנים האחרונות גם השפעה מרחוק על מערכות ביולוגיות (אנשים, חיות, צמחים ותאים) נכללת בהגדרת המונח. בעל היכולת הטלקינטית יכול לגרום לשינוי ביולוגי, חיובי או שלילי על המערכת הביולוגית עליה הוא מפעיל את יכולתו. לדוגמה, אדם בעל יכולת טלקינטית יכול להשפיע על רגשותיו של אדם אחר על ידי התרכזות בעצם השינוי בלבד. 

למרות טענות רבות, מעולם לא הוכח קיומו של טלקינזיס, והתחום נחשב לפסבדו-מדע. רבים מהאפקטים הטלקינטיים לכאורה ניתנים לביצוע באמצעים קונוונציונליים, כמו פעלולי קוסמים. במבחנים מדעיים מאורגנים היטב, נכשלו טענות לטלקינזיס.

בתרבות הפופולרית
טלקינזיס נפוץ ככוחות על בקומיקסים, סרטים, סדרות טלוויזיה, ספרות ומשחקי וידאו.

הופעות בולטות של טלקינזיס מופיעים בזיכיון המדיה מלחמת הכוכבים, הסרט שלטון המוח משנת 1981, ספר הילדים מטילדה מ-1988 והעיבוד הקולנועי שלו מ-1996, סדרת משחקי הווידאו Mother מ-1989, סדרת האנימציה אווטאר: כשף האוויר האחרון מ-2005 וסדרת ההמשך שלו האגדה של קורה מ-2012, הסרט כרוניקה בזמן אמת מ-2012, הסרט לופר מ-2012, סדרת הטלוויזיה דברים מוזרים מ-2016 והסרט Psychokinesis משנת 2018.

ראו גם
 טלפתיה
 מגנטיות אנושית
 תפיסה על-חושית

קישורים חיצוניים

הערות שוליים

פאראפסיכולוגיה
פסאודו-מדע